Магаре
Магарето (Equus africanus asinus), наричано също осел, е домашно животно от семейство Коне.

Произход 
Дивите прародители на магарето са живели в Африка. За първи път магаретата са опитомени около 3000 г. пр.н.е.

Съществуващи сродни диви видове са кулан (онагер) и монголско диво магаре.

Употреба 
Магаретата се ползват за пренасяне на товари още от древността. В много отношения магарето е за предпочитане пред коня, защото е по-издръжливо и може да прекара по-дълго време без вода и храна.

Описание 
Височината на магарето, измерена при лопатките, е между 0,9 и 1,6 m. Бременността на женското магаре продължава средно 12 месеца, след което се ражда едно малко, в много редки случаи близнаци, и дори тогава шансът да оцелеят и двете е много малък. Цветът им най-често е бял, сив или кафеникав.

Магарето в културата 
Магарето е символ на упоритост, издръжливост или инат.

 Присъства като неофициалната емблемата на Демократическата партия на САЩ.
 В популярната басня на Езоп „Магарето и лъва“ магаре си навлякло кожата на лъва, но не успяло да уплаши само лисицата, която го чула преди това да реве.
 От 1971 г. в гр. Гурково се провежда т.нар. Магарешко рали – състезание между магарешки впрягове.

Източници 

Коне
Домашни животни